
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1097 


5 Σεπτεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση περιοχής και πιστωτικές διευκολύνσεις 
για την αποκατάσταση των ζημιών από τις πλημμύ¬ 
ρες της 12.1.97 σε περιοχές του Νομού Κορινθίας 
καιτις πυρκαγιές της 3.5.98 στον οικισμό Αγίου Πο¬ 
λυκάρπου του Δήμου Ραχώντης νήσου Ικαρίαςτου 

Νομού Σάμου. 1 

Μεταβίβαση αρμοδιοτήτων στον Προϊστάμενο της 
Υπηρεσίας Αποκατάστασης Σεισμοπλήκτων 
(Υ.Α.Σ.) για θέματα αποκατάστασης των πληγέντων 
από τις πλημμύρες και κατολισθήσεις του 1996 και 
1997 στους Νομούς Άρτας, Ευρυτανίας και Αιτω¬ 


λοακαρνανίας. 2 

Αποκατάσταση των ζημιών από τις πυρκαγιές του 
1998 σε περιοχές του Νομού Ηλείας. 3 


ΑΠΟΦΑΣΕΙ Σ 

Αριθ. 6/99/ΤΠ 32 (1) 

Οριοθέτηση περιοχής και πιστωτικές διευκολύνσεις για 
την αποκατάσταση των ζημιών από τις πλημμύρες της 
12.1.97 σε περιοχές του Νομού Κορινθίας και τις πυρ¬ 
καγιές της 3.5.98 στον οικισμό Αγίου Πολυκάρπου του 
Δήμου Ραχώντης νήσου Ικαρίαςτου Νομού Σάμου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ - 
ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ’24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 


Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξειςτου άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ’81) «Περίοργάνωνασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚ Α’23). 

4. Τις διατάξειςτου Ν. 128/75 «περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξειςτου άρθρου 10 του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ 420/Β/1.7.92). 

9. Τις διατάξειςτου άρθρου 22του Ν.2362/95 «ΠερίΔη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 
154 Α’) και με το γεγονός ότι από τις διατάξεις της πα¬ 
ρούσας απόφασης δεν προκαλείται δαπάνη σε βάρος του 
Κρατικού Προϋπολογισμού αλλά η δαπάνη βαρύνει το 
Πρόγραμμα Δημοσίων Επενδύσεων και συγκεκριμένα το 
έργο 9869001 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητας του. Το ύψος της 
δαπάνης αυτής θα είναι της τάξης των 350.000.000 δρχ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


11. Την αριθ. ΔΙΔΚ/Φ. 1/2/11187/12.5.2000 (ΦΕΚ 
630/Β/12.5.2000) απόφαση του Πρωθυπουργού και του 
Υπουργού Εσωτ. Δημ. Διοίκ. Και Αποκέντρωσης, για την 
ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης, Κωνσταντί¬ 
νο Καϊσερλή και Λεωνίδα Τζανή. 

12. Την κοινή Απόφαση του Πρωθυπουργού και του 
Υπουργού Οικονομικών με αριθ. 1039386/441/Α0006/ 
21.4.2000 (ΦΕΚ 571 /Β/21.4.2000) «Ανάθεση αρμοδιοτή¬ 
των του Υπουργού Οικονομικών στους Υφυπουργούς Οι¬ 
κονομικών». 

13. Την κοινή απόφαση Δ 17α/10/30/Φ.2.2.1 /23.5.2000 
(ΦΕΚ 664/Β/24.5.2000) του Πρωθυπουργού και του 
Υπουργού ΠΕ.ΧΩ.Δ.Ε. «Ανάθεση αρμοδιοτήτων Υπουρ¬ 
γού ΠΕ.ΧΩ.Δ.Ε στους Υφυπουργούς ΠΕ.ΧΩ.Δ.Ε Αθανά¬ 
σιο Αλευρά και Ηλία Ευθυμιόπουλο». 

14. Το έγγραφο 209/18.12.98 του Τομέα Αποκατάστα¬ 
σης Σεισμοπλήκτων (ΤΑΣ) Κορίνθου στο οποίο αναφέρο- 
νται οι ζημιές που προκλήθηκαν από τις πλημμύρες της 
12.1.97 σε περιοχές του Νομού Κορινθίας. 

15. Το έγγραφο ΤΥ/3993/27.7.98 της Νομαρχιακής Αυ¬ 
τοδιοίκησης Σάμου στο οποίο αναφέρονται οι ζημιές που 
προκλήθηκαν από τις πυρκαγιές της 3.5.98 στον οικισμό 
Αγίου Πολυκάρπου του Δήμου Ραχών της νήσου Ικαρίας. 

16. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών του Ν. 
Κορινθίας που επλήγησαν από τις πλημμύρες του 1997 
και στους κατοίκους στον οικισμό Αγίου Πολυκάρπου του 
Δήμου Ραχών της νήσου Ικαρίας που επλήγησαν από τις 
πυρκαγιές της 3.5.98, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχή Βορ. Ελλάδος κλπ.», όπως αυτή κυρώθηκε, τρο¬ 
ποποιήθηκε και συμπληρώθηκε με τους Νόμους 867/79, 
1048/80,1133/81 και 1190/81 όπως ορίζεται στο άρθρο 10 
του Ν. 2576/98 καθώς και των σχετικών κανονιστικών πρά¬ 
ξεων όπως ισχύουν σήμερα για την αποκατάσταση των 
ζημιών των κτιρίων γενικά, τις οποίες προκάλεσαν οι 
πλημμύρες που έπληξαν περιοχές του Ν. Κορινθίας και οι 
πυρκαγιές στον οικισμό Αγίου Πολυκάρπου του Δήμου 
Ραχών της νήσου Ικαρίας και συγκεκριμένα τα διοικητικά 
όρια των Δήμων: 

Α. Ν. ΚΟΡΙΝΘΙΑΣ 

α) Κορινθίων (οικισμοί Κορίνθου, Σολωμού) 
β) Σικυωνίων (οικισμοί Κιάτου, Άνω και Κάτω Διμηνιού) 
γ) Άσσου Λεχαίου (οικισμοί Άσσου, Περιγιαλιού) 
δ) Βόχας (οικισμός Ευαγγελίστριας) 
ε) Ξυλοκάστρου (οικισμός Μελισσιού) 
στ) Τενέας (οικισμός Χιλιομοδίου) 

Β. ΝΗΣΟΣ ΙΚΑΡΙΑΣ 

Ραχών (οικισμός Αγίου Πολυκάρπου) της νήσου Ικαρίας 
του Νομού Σάμου. 

συγκεκριμένα, κατά οικισμό, οι δικαιούχοι στεγαστικής 
συνδρομής είναι οι ακόλουθοι: 

Α. Ν. ΚΟΡΙΝΘΙΑΣ 
α) Δήμος Κορινθίων 

Αλμπάνης Βλάσιος, Αγγελίδης Γεώργιος, Αντουλινάκη 
Βαρβάρα, Βελιζιώτης Χρήστος, Βερβενιώτη Μελπομένη, 


Γιάννου Στυλιανή, Γιαννόπουλος Γεώργιος, Ευσταθίου 
Μαγδαληνή, Ζουβέλας Κων/νος, Ζέρβα Ελένη, Ζαχαρίου 
Μαργαρίτα, Θεοδώρου Αναστασίου, Κανατσούλης 
Ηλίας, Κοντόπουλος Αγγ., Κωστοπούλου Σοφία, Κουτα- 
ντζή Φωτεινή, Κουτσογκίλας Μιχαήλ, Καρακάσης Γεώρ¬ 
γιος, Καπλάνη Αδαμαντία, Λούτρα Κων/να, Λαίου Μαρία, 
Μαυραγάννης Ιωάννης, Μιχαλόπουλος Βασίλειος, Μιχα- 
λάκης Κων/νος, Μπούμης Σωτήρης, Μουζάκης Γ εώργιος, 
Μιχαλάκη Αναστασία, Μιχοπούλου Ελ. & Ελένη, Μαρα- 
μάθας Β. &Τσουλούφας Φ., Παπαγεωργίου Βλάσης, Πο- 
λυκρέκης Ιωάννης, Πετρόπουλος Δημήτριος, Παπαλεο- 
νάρδου Αργ., Πλουμίδης Ελ. &Δημ., ΠαπαδόπουλοςΑνα¬ 
στάσιος, Σκούρτη Μαρία, Στέψης Βασίλειος, Σταματίου 
Μαρία, Σταμάτη Αικατερίνη, Σουλαδάκη-Κουρούνη, 
Τσουλούχας Γεώργιος, Τζαμαλούκα Αικατερίνη, Τσουρ- 
δίκης Ανδρέας, Νηπιαγωγείο Κορίνθου, Χολέβας Σωτήρ., 
Ιερά Μονή Τιμίου Σταυρού Μαψού Κορινθίας, Ιερά Μη- 
τρόπολις, Μοναστήρι Τιμίου Σταυρού Μαψού Κορινθίας, 
οικισμός Σολωμού 
Κουρούμπης Κώστας 
β) Δήμος Σικυωνίων 
οικισμός Κιάτου 

Ανδρικόπουλος Απόστολος, Αδάμης Γεώργιος, Αργυ- 
ρόπουλος Νικόλαος, Γ κάνα Βασιλική, Γ ιώτης Φώτιος, Δό¬ 
ση Ιωάννα & Κων/να, Κανελλόπουλος Παναγιώτης, Καπό- 
νη Αγγελική, Παπαϊωάννου Μαρία, Σπυροπρύλου Μαρία, 
Σουμπίση Δήμητρα, 
οικισμός Άνω Διμηνιού 
Γ ιαννόπουλος Χαράλαμπος, 
οικισμός Κάτω Διμηνιού 
Δήμας Σπύρος 
γ) Δήμος Άσσου Λεχαίου 
οικισμός Άσσου 

Αργυρόπουλος Γεώργιος, Καραμαλίκη Παναγ., Μπονά- 
τσου Ελένη, Πινιώτης Ευάγγελος, Φώη Ελένη 
οικισμός Περιγιαλιού 
Γεωργιάδη Αικατερίνη & Τσούνια Κων/να 
δ) Δήμος Βόχας 
οικισμός Ευαγγελίστριας 
Γαμβούλη Σοφία, Κυριάκού Χρηστάκης 
ε) Δήμος Ξυλοκάστρου 
οικισμός Μελισσιού 
Παπαθανασίου Ιωάν, 
στ) Δήμος Τενέας 
οικισμός Χιλιομοδίου 
Κωστούρου Μαρίνα 
Β. ΝΗΣΟΣ ΙΚΑΡΙΑΣ 
Δήμος Ραχών 

οικισμός Αγίου Πολυκάρπου της νήσου Ικαρίας του Νο¬ 
μού Σάμου 

Πόρη Κυριακούλα, Λομβάρδα Μάρθα, Λομβάρδας Στα- 
μάτης, Λομβάρδας Ευάγγελος, 

Λομβάρδας Κώστας, Ζαούτης Λάμπρος 

2. Το έργο της αποκατάστασης των ζημιών από τις 
πλημμύρες, που έπληξαν περιοχές του Ν. Κορινθίας, ανα¬ 
τίθεται στον Τομέα Αποκατάστασης Σεισμοπλήκτων 
(Τ.Α.Σ.) Κορίνθου ενώ το έργο της αποκατάστασης των 
ζημιών από τις πυρκαγιές, που έπληξαν περιοχή της νή¬ 
σου Ικαρίας στην Υπηρεσία Αποκατάστασης Σεισμοπλή¬ 
κτων (Υ.Α.Σ.). 

3. Ορίζεται προθεσμία ενός έτους για την υποβολή αι¬ 
τήσεων από τους δικαιούχους για τη δανειοδότηση τους. 

4. Με αποφάσεις του Υφυπουργού ΠΕΧΩΔΕ θα καθορί¬ 
ζονται ονομαστικά και τυχόν άλλοι πλημμυροπαθείς και 
πυρόπληκτοι δικαιούχοι στεγαστικής συνδρομής (οι απο¬ 
φάσεις αυτές θα δημοσιεύονται στο ΦΕΚ, σύμφωνα με το 
άρθρο 1, παρ. 2 της από 26.3.81 Πράξεως Νομοθετικού 
Περιεχομένου, που κυρώθηκε με το Ν. 1190/81). 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεταιη χορήγηση στεγαστικής συνδρομής (άτο¬ 
κο δάνειο και δωρεάν κρατική αρωγή) για την αποκατά¬ 
σταση των ζημιών που προκάλεσαν οι πλημμύρες του 

1997 σε περιοχές του Ν. Κορινθίας και οι πυρκαγιές του 

1998 στον οικισμό Αγίου Πολυκάρπου του Δήμου Ραχών 
της νήσου Ικαρίας. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα¬ 
ρακτηριστεί κατεδαφιστέα, αλλά οι ζημιές που προκλή- 
θηκαν από τις πλημμύρες ή τις πυρκαγιές δεν επιδέχο¬ 
νται, σύ μφωνα με την κρίση των αρμοδίων Υπηρεσιών που 
αναφέρονται στην παρ. 2 του κεφ. Α της παρούσας, ου¬ 
σιαστική αποκατάσταση, δηλαδή επισκευή που εξασφα¬ 
λίζει την αναγκαία αντισεισμική αντοχή τους. 

β. Την επισκευή των πόσης φύσεως κτιρίων που έχουν 
υποστεί ζημιές από τις πλημμύρες ή τις πυρκαγιές. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

γ. Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται δανείου. Προκειμένου να γί¬ 
νει άρση του χαρακτηρισμού του εγκαταλελειμμένου θα 
πρέπει το κτίσμα να έχει κουφώματα και να ήταν στοιχει¬ 
ωδώς κατοικήσιμο και ο ενδιαφερόμενος να προσκομίσει 
τα ακόλουθα δικαιολογητικά: 

α) Βεβαίωση ΔΕΗ ότι είχε ρεύμα 

β) Δήλωση στοιχείων ακινήτων (Ε9) και (ΕΙ) για το χρο¬ 
νικό διάστημα πριν από τις πλημμύρες ή τις πυρκαγιές. 

II. ΔΙΚΑΙΟΥΧΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοιτης στεγαστικής συνδρομής (άτοκο δά¬ 
νειο και δωρεάν κρατική αρωγή) καθορίζονται από τις αρ¬ 
μόδιες Υπηρεσίες που αναφέρονται στην παρ. 2 του κεφ. 
Α στις οποίες οι ενδιαφερόμενοι θα πρέπει να υποβάλουν 
αίτηση με τα σχετικά δικαιολογητικά, μέσα στις προθε¬ 
σμίες που καθορίζονται στην παρούσα απόφαση. 

2. Οι αρμόδιες Υπηρεσίες που αναφέρονται στην παρ. 2 
του κεφ. Α θα χορηγούν στους δικαιούχους βεβαίωση με 
την οποία θα προσδιορίζεται το ύψος της απαιτούμενης 
δαπάνης επισκευής ή το ποσό που δικαιούται ο ενδιαφε¬ 
ρόμενος για ανακατασκευή ή αυτοστέγαση. Στη βεβαίω¬ 
ση θα αναφέρεται το ποσό της δωρεάν κρατικής αρωγής 
καθώς και του δανείου, σύμφωνα με τους όρους που κα¬ 
θορίζονται κατωτέρω για τα κτίρια που βρίσκονται εντός 
των πληγεισών περιοχών. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία ή ο ενδιαφερόμενος το επιθυμεί, τό¬ 
τε ο ιδιοκτήτης ή καθένας από τους συνιδιοκτήτες (εφό¬ 
σον υφίσταται συνιδιοκτησία), δικαιούται στεγαστική 
συνδρομή για αυτοστέγαση με αγορά ή ανέγερση κατοι¬ 
κίας σε άλλη πληγείσα περιοχή. 

4. Σε περίπτωση που κτίσματα κάηκαν ολοσχερώς ή κα¬ 


τέρρευσαν από τις πλημμύ ρες ή κατεδαφίστηκαν αμέσως 
μετά από αυτές με εντολή Δημόσιας ή Δημοτικής Αρχής, 
χωρίς να έχουν εκδοθεί πρωτόκολλα επικινδύνως ετοι¬ 
μόρροπου, από τις κατά Νόμο Τριμελείς Επιτροπές και οι 
ιδιοκτήτες τους έχουν ξεκινήσει ή έχουν ολοκληρώσειτην 
ανέγερση της νέας οικοδομής με άδεια που εκδόθηκε με¬ 
τά τις πλημμύρες του 1997 ή τις πυρκαγιές του 1998, 
εγκρίνουμε τη δανειοδότησή τους εφόσον: 

α. Η οικοδομή που κατέρρευσε ή κατεδαφίστηκε αμέ¬ 
σως μετά τις πλημμύρες ή τις πυρκαγιές αναφέρεται στις 
επίσημες καταστάσεις καταγραφής των κτισμάτων του 
Τμήματος Πολεοδομίας και Πολεοδομικών Εφαρμογών 
Κορίνθου ή του ΤΠ και ΠΕ Σάμου. 

β. Η οικοδομή βρισκόταν μέσα σε σχέδιο πόλεως ή μέ¬ 
σα σε όρια οικισμού προϋφιστάμενου του 1923. 

γ. Ο ενδιαφερόμενος υποβάλει εμπρόθεσμα αίτηση για 
δανειοδότηση του συγκεκριμένου κτίσματος. 

δ. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
τα-στραφείσας οικοδομής, φωτογραφίες, αεροφωτο¬ 
γραφίες κλπ.). 

ε. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π. χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κλπ.). Παράλληλα ο πληγής 
θα πρέπει να συνυποβάλλει: 

α. Βεβαίωση της Δημόσιας ή Δημοτικής ή Κοινοτικής 
Αρχής ότι δόθηκε εντολή για την κατεδάφιση του κτίσμα¬ 
τος προς αποτροπή αμέσου κινδύνου μετά τις πλημμύρες 
ή τις πυρκαγιές ή βεβαίωση ότι το κτίσμα κατέρρευσε. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 
Η στεγαστική ενίσχυση (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τ ράπεζα έγγραφη συνη- 
γορία των αρμοδίων Υπηρεσιών που αναφέρονται στην 
παρ. 2 του κεφ. Α, με τους ακόλουθους βασικούς όρους: 

α) Για κτίσματα που έχουν χρήση κατοικίας 130.000 
δρχ. ανάτ. μ. και με ανώτατο όριο δανειοδοτούμενης επι¬ 
φάνειας τα 120τ. μ., ανάχωριστή ιδιοκτησία. 

β) Για κτίρια που έχουν χρήση επαγγελματικού χώρου η 
στεγαστική συνδρομή ανέρχεται στο ποσό των 80.000 
δρχ. ανά τ. μ. και για δανειοδοτούμενη επιφάνεια μέχρι 
120 τ. μ., ήτοι μέχρι του ποσού των 9.600.000 δρχ.,για τα 
πρώτα 150 τ. μ. Στην περίπτωση που ο επαγγελματικός 
χώρος έχει επιφάνεια άνω των 150 τ. μ., για την επιπλέον 
αυτή επιφάνεια χορηγείται μόνο δάνειο χωρίς κρατική 
αρωγή και για τον υπολογισμό της συνολικής δανειοδό¬ 
τησης θα διαιρείται η επιφάνεια του σε τμήματα των 150 
τ.μ. για τα τυχόν δάνεια που θα προκύψουν πέραν των 
πρώτων 150τ. μ. το ποσόντου δανείου ορίζεται σε 50.000 
δρχ. ανάτ. μ. και για δανειοδοτούμενη επιφάνεια 120τ. μ., 
ήτοι μέχρι του ποσού των 6.000.000 δρχ. για κάθε επιπλέ¬ 
ον δάνειο που θα χορηγείται. 

Το προκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ. μ. θα 
αμελείται, ενώ αν είναι πάνω από 50 τ. μ., τότε θα χορη¬ 
γείται στεγαστικό δάνειο ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου) . 

γ) Γ ια υπόγειους χώρους όπως αυτοί ορίζονται από το 
Γ. Ο.Κ. και είναι διαμορφωμένοι ως διαμερίσματα κατοι- 

κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

δ) Για κατασκευές βοηθητικής χρήσεως στο δώμα οικο¬ 
δομών π. χ. απολήξεις κλιμακοστασίων, ανελκυστήρων 
κλπ. χορηγείται δάνειο που αντιστοιχεί στο 70% της εκά¬ 
στοτε ισχύουσας μεγίστης τιμής μονάδας για τη χρημα¬ 
τοδότηση της ανακατασκευαζόμενης επιφάνειας. 

ε) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ζ) Γ ια βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητα της κατοικίας και με την προϋπόθεση ότι 
το σύνολο της δανειοδοτούμενης επιφάνειας (κύριος και 
βοηθητικός χώρος) δεν υπερβαίνει τα 120 τ. μ. (π.χ. απο¬ 
θήκες τροφίμων, ιματιοθήκες, κουζίνες, φούρνοι κλπ.) η 
ανάτ.μ. κατεδαφιστέου κτίσματοςτιμή αποζημίωσης, (εί¬ 
τε βάση πρωτοκόλλων κατεδαφίσεως, είτε ως ασύμφορα 
επισκευής, είτε ως μη ασφαλώς επισκευάσιμαλόγω ευτε¬ 
λών δομικών υλικών) είναι η αυτή με της κατοικίας, παρά¬ 
γραφος (α). 

η) Γ ια ανεξάρτητες αποθήκες οποιοσδήποτε χρήσης 
(οικιακή ή επαγγελματική αποθήκη) καθώς και στάβλους, 
ποιμνιοστάσια και γενικά αγροτικά κτίσματα, χώρους 
αποθήκευσης, που είτε βρίσκονται στο ίδιο οικόπεδο με 
το κυρίως κτίσμα είτε σε άλλο η ανά τ. μ. κατεδαφιστέου 
τιμή αποζημίωσης, ανέρχεται στο ποσό των 45.000 δρχ. 
κατεδαφιζόμενης επιφάνειας και μέχρι εμβαδού 120 τ.μ. 

θ) Γ ια την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) η στεγαστική 
συνδρομή ανέρχεται στο ποσό των 70.000 δρχ. ανάτ. μ. 
κατεδαφιζόμενης επιφάνειας και μέχρι συνολικού εμβα¬ 
δού 120 τ. μ. 

ι) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής συνδρομής ανέρχε¬ 
ται στο ποσό των 120.000 δρχ. ανάτ. μ. επί του συνόλου 
της κατεδαφιστέας επιφάνειας και η ανεγειρόμενη επι¬ 
φάνεια δεν θα πρέπει να είναι μικρότερη του 75% της κα- 
τεδαφισθείσης. 

ια) Για την ανακατασκευή κωδωνοστασίων και μόνο, το 
ύψος της στεγαστικής συνδρομής είναι ανάλογο του 
όγκουτου κατεδαφιστέου και ανέρχεται στο ποσό των δέ¬ 
κα πέντε χιλιάδων δραχμών (15.000 δρχ.) ανά κυβικό μέ¬ 
τρο. 

ιβ) Γ ια κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής συνδρομής για ανακατασκευή ή αυτοστέγα¬ 
ση που αντιστοιχεί στην ιδιοκτησία του, επί πλέον στεγα- 
στική συνδρομή ανάλογη με το ποσοστό του επί των κοι¬ 
νοχρήστων χώρων και μέχρι συνολικού εμβαδού 120 τ.μ. 
αθροιστικά (από ιδιοκτησία και κοινόχρηστο χώρο). 

ιγ) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική συνδρομή για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε ποσοστό 33% της στεγαστι- 
κής συνδρομής και μόνο για μία ιδιοκτησία. Στην περί¬ 


πτωση της παρ. (β) κάθε τμήμα με επιφάνεια 150 τ. μ. θε¬ 
ωρείται ανεξάρτητη ιδιοκτησία. 

ιδ) Σε περίπτωση που στον ίδιο ιδιοκτήτη ανήκαν πριν 
από το σεισμό περισσότερες της μιας ιδιοκτησίες, δικαι¬ 
ούται στεγαστική συνδρομή για κάθε μία από αυτές. Δι¬ 
καιούται δωρεάν κρατική αρωγή μόνο για τη μία ιδιοκτη¬ 
σία, την οποία επιλέγει ο ίδιος με Υπεύθυνη Δήλωση και 
για τις πέραν της μιας ιδιοκτησίες το σύνολο της στεγα- 
στικής συνδρομής χορηγείται εξ’ ολοκλήρου υπό μορφή 
δανείου, χωρίς δωρεάν κρατική αρωγή. 

ιε) Σε περιπτώσεις ανακατασκευής επαγγελματικού χώ¬ 
ρου, υποχρέωση του ιδιοκτήτη είναι να ανακατασκευάσει 
κτίσμα εμβαδού τουλάχιστον ίσο με το 66% του εμβαδού 
ή του όγκου του κατεδαφιστέου κτίσματος, με βάση το 
οποίο υπολογίστηκε το δάνειο. Σε όλες τις άλλες περι¬ 
πτώσεις ανακατασκευής, υποχρέωση του ιδιοκτήτη είναι 
να ανακατασκευάσει κτίσμα εμβαδού τουλάχιστον ίσο με 
το 66% του εμβαδού του κατεδαφιστέου κτίσματος, με 
βάση το οποίο υπολογίστηκε η στεγαστική ενίσχυση. 

ιστ) Στις περιπτώσεις αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγοραπω¬ 
λησίας τίμημα. Η αγοραζόμενη κατοικία θα πρέπει να εί¬ 
ναι νομίμως υφιστάμενη και να έχει εμβαδό τουλάχιστον 
ίσου με το 40%της δανειοδοτούμενης επιφάνειαςτου κα- 
τεδαφιστέου κτίσματος. Στις περιπτώσεις που το κτίσμα 
στο οποίο πραγματοποιείται η αυτοστέγαση δεν έχει οι¬ 
κοδομική άδεια (οικισμοί προϋφιστάμενοι του 1923) η 
στατική επάρκεια του κτιρίου θα πρέπει να βεβαιώνεται 
από δύο ιδιώτες Πολιτικούς Μηχανικούς. 

2. ΕΠΙΣΚΕΥΗ 

α) Γ ια την επισκευή ζημιών στα «μη φέροντα» στοιχεία 
κτιρίων το ποσό της στεγαστικής συνδρομής ανέρχεται 
μέχρι 30.000 δρχ. ανάτ. μ. και μέχρι συνολικού εμβαδού 
120τ. μ. ανά χωριστή ιδιοκτησία. 

β) Για την επισκευή ζημιών στον «φέροντα» οργανισμό 
κτιρίων της στεγαστικής ενίσχυσης ανέρχεται μέχρι του 
ποσού των 40.000 δρχ. ανά τ. μ. χωρίς περιορισμό ως 
προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανάτ. μ. ύψος της στεγαστικής 
ενίσχυσης δεν επιτρέπεται να υπερβαίνει το όριο των 
65.000 δρχ. ανάτ. μ. αθροιστικά. 

δ) Για τις επισκευές κτιρίων κάθε χρήσης που είναι δια¬ 
τηρητέα ή παραδοσιακά χαρακτηρισμένα, με προϋπάρ- 
χουσατου σεισμού Απόφαση του ΥΠΕΧΩΔΕ ή του Υπουρ¬ 
γείου Πολιτισμού, η Σ.Σ. ανέρχεται μέχρι του ποσού των 
160.000 δρχ. ανά τ. μ. χωρίς περιορισμό ως προς το συ¬ 
νολικό εμβαδόν της ιδιοκτησίας. Απαραίτητη προϋπόθε¬ 
ση το κτίριο να χρησιμοποιείται και οι ζημιές που προέρ¬ 
χονται από τον σεισμό και όχι από εγκατάλειψη. 

ε) Για τα κτίρια της προηγούμενης παραγράφου (δ), 
όταν ·διατηρείται η όψη και ανακατασκευάζεται το υπό¬ 
λοιπο, θα χορηγείται Σ.Σ. επισκευής διατηρητέου ή πα¬ 
ραδοσιακού κτιρίου για τις όψεις, χωρίς όριο δανειοδό¬ 
τησης, και Σ.Σ. ανακατασκευής κτιρίου αντίστοιχα, για το 
υπόλοιπο κτίσμα με τα όρια τιμών και επιφανειών για κά¬ 
θε κατηγορία κτιρίου (κατοικία ή επαγγελματοβιομηχανι- 
κός χώρος) που αναφέρθηκαν στα προηγούμενα. 

στ) Για επισκευή αποθηκών ανεξαρτήτου χρήσης, 
αγροτικών κτισμάτων (πλην οικιών) η στεγαστική ενίσχυ- 

ση ανέρχεται μέχρι συνολικού ποσού 800.000 δρχ. για κά¬ 
θε κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής ενί¬ 
σχυσης (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 70.000 
δρχ. ανάτ. μ. επί του συνόλου της επιφάνειας του κτιρίου. 
Για ύψος δανειοδότησης που δεν υπερβαίνει το ως άνω 
ποσό η σχετική έγκριση θα εκδίδεται από τις αρμόδιες 
Υπηρεσίες που αναφέρονται στην παρ. 2 του κεφ. Α. Για 
ύψος δανείου που υπερβαίνει το ως άνω ποσό η υπόθεση 
θαπαραπέμπεται στο Τμήμα Αποκατάστασης Ζημιώντης 
Υ.Α.Σ. για την έκδοση της συμπληρωματικής έγκρισης. 

η) Εφόσον πρόκειται για κτίρια με περισσότερες της 
μιας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση των ζημιώντης ιδιοκτησίας του, και πρόσθετη στε- 
γαστική συνδρομή για την κάλυψη της δαπάνης που ανα¬ 
λογεί για την αποκατάσταση των ζημιών των κοινοκτήτων 
στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική συνδρομή επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε ποσοστό 33% της στεγαστικής συνδρομής και μό¬ 
νον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από το σεισμό, περισσότερες της μιας ιδιοκτησίες, στε- 
γαστική συνδρομή δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία, την 
οποία επιλέγει ο ίδιος με Υπεύθυνη Δήλωση. 

Για τις πέραν της μιας ιδιοκτησίες το σύνολο της στε- 
γαστικής συνδρομής χορηγείται υπό μορφή δανείου, χω¬ 
ρίς δωρεάν κρατική αρωγή. 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΩΝ 

α) Το ποσό της στεγαστικής ενίσχυσης για ανακατα- 
σκευή θα αναληφθεί σε δύο ισόποσες δόσεις, η πρώτη 
από τις οποίες καταβάλλεται με την υπογραφή της δανει¬ 
στικής σύμβασης, η δε επόμενη όταν θα έχουν εκτελεστεί 
εργασίες, που αφορούν στην κατασκευή του φέροντα ορ¬ 
γανισμού, τοιχοποιιών, εξωτερικών επιχρισμάτων και κι¬ 
γκλιδωμάτων. Στις περιπτώσεις που δεν έχει χορηγηθεί 
αποδεδειγμένα η δωρεάν κρατική αρωγή θα χορηγείται 
το σύνολο του δανείου και η δωρεάν κρατική αρωγή θα 
ενέχει θέση β’ δόσης του δανείου. 

β) Η στεγαστική συνδρομή που χορηγείται για επισκευ¬ 
ές είναι δυνατόν να δοθεί κατά την κρίση της δανείστριας 
Τράπεζας και σε δύο δόσεις ή και εφάπαξ, αν πρόκειται 
για μικρά ποσά. Απαραίτητη προϋπόθεση, στην περίπτω¬ 
ση αυτή, είναι η συνηγορία των αρμόδιων Υπηρεσιών που 
αναφέρονται στην παρ. 2 του κεφ. Α. 

γ) Το ποσό της στεγαστικής συνδρομής για αυτοστέγα¬ 
ση θα χορηγείται εφάπαξ με την προσκόμιση οριστικού 
συμβολαίου αγοράς και πιστοποιητικού μεταγραφής ή 
προσυμφώνου με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση των αρμο¬ 
δίων Υπηρεσιών που αναφέρονται στηνπαρ. 2του κεφ. Α. 


δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η συνολική διάρκεια των δανείων επισκευής διατη¬ 
ρητέων ή παραδοσιακών κτιρίων ορίζεται σε είκοσι πέντε 
(25) χρόνια, η δε εξόφλησή τους θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί είκοσι τέσσερις (24) 
μήνες μετά την υπογραφή της δανειστικής σύμβασης. 

στ) Η στεγαστική συνδρομή για την αποκατάσταση ζη¬ 
μιών σε πάγιες εγκαταστάσεις επιχειρήσεων και επαγ- 
γελματιών επιτρέπεται να χορηγηθούν, με τους ίδιους 
όρους, και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρους των ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. Μετά την πάροδο των 45 ημερών, το δικαίω¬ 
μα υποβολής αίτησης για χορήγηση στεγαστικής ενίσχυ¬ 
σης μπορεί να ασκηθεί και από τον ενοικιαστή, για λογα¬ 
ριασμό του αμελούντος ιδιοκτήτη. Σε κάθε περίπτωση, η 
υποχρέωση για την καταβολή των δόσεων του δανείου 
βαρύνει τον ιδιοκτήτη. 

ζ)Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

η) Γ ια τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως της στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων ασχέτως του τρόπου απο- 
κτήσεως και του είδουςτης ιδιοκτησίας, που έχουν επ’αυ- 
τού (καθολική διαδοχή, ειδική διαδοχή, επικαρπία, ψιλή 
κυριότητα, συνιδιοκτησία κλπ.). Απαραίτητη όμως προϋ¬ 
πόθεση είναι, οι νέοι κτήτορες να έχουν υποβάλλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από τις πλημμύρες της 12.1.97 σε περιοχές 
του Νομού Κορινθίας και τις πυρκαγιές της 3.5.98 στον οι¬ 
κισμό Αγίου Πολυκάρπου του Δήμου Ραχών της νήσου 
Ικαρίας του Νομού Σάμου. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν τη πλήρη κυριό¬ 
τητα του ακινήτου με γονική παροχή μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 

αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

VII. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Γιατην ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν 
του δανείου ή αντ’αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του ακι¬ 
νήτου καλύπτει το ασφαλιζόμενο δάνειο. Η υποθήκη μπο¬ 
ρεί επίσης να μεταφέρεται εκ των υστέρων σε άλλο ακί¬ 
νητο αντίστοιχης αξίας. Συνηγορούμε, ώστε οι Τράπεζες 
να χορηγούν δάνεια για την επισκευή ή ανακατασκευή Ιε¬ 
ρών Ναών πληγέντων από τις πλημμύρες του 1997 σε πε¬ 
ριοχές του Ν. Κορινθίας και τιςπυρκαγιές του 1998 σε πε¬ 
ριοχή της νήσου Ικαρίας και στις περιπτώσεις που υπάρ¬ 
χει αδυναμία προσφοράς ακινήτου για εγγραφή 
υποθήκης, προς εξασφάλιση του δανείου, πιστοποιούμε¬ 
νη από σχετική βεβαίωση της αρμόδιας Μητρόπολης που 
ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που 
θα συνομολογούνται με τη δανειστική σύμβαση και θα 
αντιστοιχεί σε ποσοστό 10% επί ολοκλήρου του ποσού 
του δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 3 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 
Δημοσίων Επενδύσεων ύψους 160.000.000 δρχ. για τα 
επόμενα τέσσερα οικονομικά έτη και θα βαρύνει το έργο 
9869001 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνειτο λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του . 
Το ύψος της δαπάνης αυτής είναι 350.000.000 δρχ. 


Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 24 Αυγούστου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

Κ. ΚΑΪΣΕΡΛΗΣ Γ. ΠΑΠΑΝΤΩΝΙΟΥ 

ΥΦΥΠΟΥΡΓΟΣ ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΔΡΥΣ Αθ. ΑΛΕΥΡΑΣ 

-♦- 

Αριθ. οικ./8430/ΤΠ 31.3 (2) 

Μεταβίβαση αρμοδιοτήτων στον Προϊστάμενο της Υπη¬ 
ρεσίας Αποκατάστασης Σεισμοπλήκτων (Υ.Α.Σ.) για 
θέματα αποκατάστασης των πληγέντων από τις πλημ¬ 
μύρες και κατολισθήσεις του 1996 και 1997 στους Νο¬ 
μούς Άρτας, Ευρυτανίας και Αιτωλοακαρνανίας. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «περί κυρώσεως, τροπο- 
ποιήσεως και συμπληρώσεως της από 28.7.78 Πράξεως 
Νομοθετικού Περιεχομένου του Προέδρου τηςΔημοκρα- 
τίας» «περί αποκαταστάσεως ζημιών εκ σεισμών 1978 εις 
περιοχήν Βορείου Ελλάδος κλπ. και ρυθμίσεως ετέρωντι- 
νών συναφών θεμάτων» και ειδικότερα την παρ. 1 του άρ¬ 
θρου 18 και την παρ. 2 του άρθρου 19 της Πράξης. 

2. ΤιςδιατάξειςτουΝ. 1190/81 «περί κυρώσεως της από 
26.3.81 Πράξεως Νομοθετικού Περιεχομένου του Προέ¬ 
δρου της Δημοκρατίας» «περί αποκαταστάσεως ζημιών 
εκ σεισμών 1981 και ρυθμίσεως ετέρων συναφών θεμά¬ 
των» και ειδικότερα την παρ. 2 του άρθρου 1, την παρ. 1 
του άρθρου 3 της Πράξης και τις παρ. 3, 7 και 8 του άρ¬ 
θρου δευτέρου και το άρθρο πέμπτο του κυρωτικού Νό¬ 
μου. 

3. Τις διατάξεις του Ν. 1418/84 «Δημόσια έργα και ρυθ¬ 
μίσεις συναφών θεμάτων» και των εκτελεστικών του Π. 
Δ/των. 

4. Το Ν.2412/96 (ΦΕΚ 123/Α/17-6-96), «Μεταφορά αρ¬ 
μοδιοτήτων από το Υπουργικό Συμβούλιο σε άλλα Κυ¬ 
βερνητικά Όργανα και άλλες διατάξεις». 

5. Τις διατάξεις του άρθρου 10 του Ν. 2576/98, «Βελ¬ 
τίωση των διαδικασιών για την ανάθεση της κατασκευής 
των δημοσίων έργων και άλλες διατάξεις». 

6. Την υπ. αριθμ. 262/ΤΠ 32/12.11.99 Κοινή Απόφαση 
του Υπουργού Εθνικής Οικονομίας και των Υφυπουργών 
Εσωτερικών, Δημόσιας Διοίκησης και Αποκέντρωσης, Οι¬ 
κονομικών και Περιβάλλοντος, Χωροταξίας και Δημοσίων 
Έργων με θέμα « Οριοθέτηση περιοχών και πιστωτικές δι¬ 
ευκολύνσεις για την αποκατάσταση των ζημιών από τις 
κατολισθήσεις πριν από το 1983 σε περιοχές του Ν. Φθιώ¬ 
τιδας, του 1997 σε περιοχές του Νομού Ευρυτανίας, του 
1998 στις περιοχές του Νομού Εύβοιας και στον οικισμό 
Νάνουρα Ραχών Ικαρίας του Νομού Σάμου, από την εμ¬ 
φάνιση ρήγματος σε περιοχές του Νομού Λάρισας, από 
τις πλημμύρες και κατολισθήσεις του 1996 και 1997 σε 
περιοχές των Νομών Άρτας, Ιωαννίνων και Αιτωλοακαρ¬ 
νανίας και του 1999 σε περιοχές του Ν. Ηλείας.». 

7. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

8. Την απόφαση οικ/3828/ΤΣΕΠ 31.1/8.11.95 του 
Υ.ΠΕ.ΧΩ.Δ.Ε. «Αναδιοργάνωση Υπηρεσιώντης ΥΑΣ». 

9. Το ΠΔ 71/93 για τον «Καθορισμό αρμοδιοτήτων που 
διατηρούνται από τον Υπουργό και τις Περιφερειακές Αρ¬ 
χές ή όργανα διανομαρχιακού επιπέδου της ΓΓΔΕ του 
ΥΠΕΧΩΔΕ». 

10. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού 
ΠΕΧΩΔΕ περί εξαιρέσεως διοικητικών πράξεων και εγ¬ 
γράφων από τον κανόνα των τριών υπογραφών. 

11. Την κοινή Απόφαση Δ17α/10/30/Φ.2.2.1/23.5.2000 
(ΦΕΚ 664/Β/24.5.2000) του Πρωθυπουργού και του 
Υπουργού ΠΕ.ΧΩ.Δ.Ε. με θέμα «Ανάθεση αρμοδιοτήτων 
Υπουργού ΠΕ.ΧΩ.Δ.Ε. στους Υφυπουργούς ΠΕ.ΧΩ.Δ.Ε. 
Αθανάσιο Αλευρά και Ηλία Ευθυμιόπουλο» 

12. Τις διατάξεις του άρθρου 27 του Ν. 2081/92 και το 
γεγονός ότι από τις διατάξεις της παρούσας απόφασης 
δεν προκαλείται δαπάνη σε βάρος του Κρατικού Προϋ¬ 
πολογισμού. 

13. Την με αρ. πρωτ. ΥΑΣ/οικ/8661/12.11.81 Απόφαση 
Υπουργού Δημοσίων Έργων για την σύσταση Τομέα Απο¬ 
κατάστασης Σεισμοπλήκτων στο Νομό Αιτωλοακαρνα¬ 
νίας. 

και 

επειδή είναι απαραίτητο να απλουστευθούν και να επι¬ 
ταχυνθούν οι διαδικασίες που χρειάζονται για να προω¬ 
θηθεί και να ολοκληρωθεί όσο το δυνατό πιο γρήγορα, η 
αποκατάσταση προσωρινά και οριστικά των ζημιών που 
προκλήθηκαν από τις πλημμύρες και κατολισθήσεις του 
1996 και 1997 στους Νομούς Άρτας, Ευρυτανίας και Αι¬ 
τωλοακαρνανίας. 

επειδή είναι αναγκαίο να γίνουν αυτοψίες και να ελεγ¬ 
χθούν τα κτίρια που έπαθαν ζημιές από τις πλημμύρες και 
τις κατολισθήσεις αυτές από κατάλληλες επιτροπές, για 
να χαρακτηριστούν, σε πρώτη φάση αν είναι κατοικήσιμα 
ή επικίνδυνα και σε μεταγενέστερη φάση, αν είναι επι- 
σκευάσιμα με δυνατότητα να αποκατασταθεί η αντοχή 
τους και στην τελευταία περίπτωση αν η σχετική δαπάνη 
είναι δυσανάλογα μεγάλη και υπέρμετρη, για το αποτέλε¬ 
σμα που αναμένεται από την επισκευή. 

επειδή οι επιτροπές αυτές πρέπει να αποτελούνται από 
διπλωματούχους Μηχανικούς με κατάλληλη για κάθε πε¬ 
ρίπτωση πείρα, πρέπει να συγκροτούνται από τον ΤΑΣ. 

επειδή οι ενστάσεις, αντιρρήσεις και οποιαδήποτε 
ενέργεια από τους πληγέντες που στρέφεται κατά πρά- 
ξεωντου ΤΑΣ Αιτωλοακαρνανίας είναι σκόπιμο, να εξετά¬ 
ζονται και οι σχετικές αποφάσεις να εκδίδονται από τον 
ΤΑΣ 

επειδή τα έργα για να αποκατασταθούν οι ζημιές που 
προξένησαν οι πλημμύρες και οι κατολισθήσεις, τόσο σε 
ιδιωτικές, όσο και σε δημόσιες ή κοινόχρηστες κατασκευ¬ 
ές γενικά είναι επείγοντα, αποφασίζουμε: 

1. Ορίζουμε ότι, οι επιτροπές που θαελέγχουντα κτίρια 
που έχουν υποστεί ζημιές από τις πλημμύρες και τις κα¬ 
τολισθήσεις, θα αποτελούνται από Δ/χους Μηχανικούς , 
υπαλλήλους του ΤΑΣ Αιτωλοακαρνανίας και της ΥΑΣ, και 
θα είναι: 

α) Τριμελείς, για τις περιπτώσεις που θα ελέγχουν αν τα 
κτίρια είναι επισκευάσιμα ή δομημένα με υλικά μικρής 
αντοχής και δεν επιδέχονται επισκευής. 


β) Διμελείς, για την περίπτωση που ελέγχουν αν η δα¬ 
πάνη για την επισκευή τους είναι υπέρμετρη. 

γ) Διμελείς ή Τριμελείς, ανάλογα με τη σοβαρότητα της 
περίπτωσης, για τον έλεγχο -σε πρώτη φάση- αν τα κτίρια 
είναι κατοικήσιμα ή επικίνδυνα, επισκευάσιμα ή κατεδαφι- 
στέα σύμφωνα με τις σχετικές οδηγίες και έντυπα για την 
διενέργεια αυτοψιών. Στις επιτροπές αυτές μπορεί σε 
εξαιρετική ανάγκη, το ένα από τα μέλη να είναι Πτυχιού- 
χος Μηχανικός ΤΕ. 

Οι προαναφερόμενες επιτροπές θα ελέγχουν και τη 
χρήση, κατοικησιμότητα (εάν είναι κατοικήσιμο ή εγκατα- 
λελειμμένο) καθώς και τον αριθμό των ιδιοκτησιών κάθε 
κτίσματος. 

2. Εξουσιοδοτούμε τον Προϊστάμενο της ΥΑΣ να συ¬ 
στήνει με απόφαση του, τις επιτροπές που αναφέρονται 
στην προηγούμενη παράγραφο. Ειδικά για τις επιτροπές 
που αναφέρονται στην υποπαράγραφο! γ, μπορεί η σύ¬ 
σταση τους να γίνεται και με προφορική εντολή του, που 
θα επικυρώνεται με απόφαση του μέσα σε (3) μήνες από 
την εντολή. 

3. Σε περίπτωση που ο προτεινόμενος από τον μελετη¬ 
τή προϋπολογισμός υπερβαίνει το ποσό των έξι εκατομ¬ 
μυρίων δραχμών (6.000.000 δρχ.) ή τα κτίρια είναι παρα¬ 
δοσιακά ή διατηρητέα ή παρουσιάζουν ιδιομορφίες ως 
προς τον τρόπο επισκευής, ο Προϊστάμενος της ΥΑΣ δύ- 
ναται να συστήνει τριμελή επιτροπή αποτελούμενη από 
τον Προϊστάμενο του ΤΑΣ και από δύο Διπλωματούχους 
Μηχανικούς που υπηρετούν στον ΤΑΣ ή την ΥΑΣ, η οποία 
θα ελέγχει και θα εγκρίνει τη μελέτη επισκευής. 

4. α) ΕξουσιοδοτούμετονΠροϊστάμενοτουΤΑΣνααπο- 
φαίνεται, μέσα σε ένα εξάμηνο σχετικά με ενστάσεις επί 
των πορισμάτωντων αυτοψιών για τον χαρακτηρισμό των 
κτισμάτων Οι υπόψη ενστάσεις θα ελέγχονται από τριμε¬ 
λή επιτροπή, της οποίας επικεφαλής θα είναι ο Προϊστά¬ 
μενος του ΤΑΣ. 

β) Εξουσιοδοτούμε τον Προϊστάμενο της ΥΑΣ να απο- 
φαίνεται, μέσα σε ένα εξάμηνο σχετικά με κάθε ενέργεια 
των πληγέντων, που στρέφεται κατά πράξεων του αρμό¬ 
διου ΤΑΣ ύστερα από εισήγηση του Προϊστάμενου του 
ΤΑΣ. 

γ) Ο Προϊστάμενος του ΤΑΣ σε περίπτωση διαφωνίας 
του ιδιώτη μελετητή Μηχανικού και των ελεγχόντων Μη¬ 
χανικών του ΤΑΣ, ως προς τον τρόπο επισκευής επιλαμ¬ 
βάνεται του θέματος και το επιλύει. Σε περίπτωση που η 
διαφωνία εξακολουθεί να υφίσταται, ύστερα από εισήγη¬ 
ση του Προϊσταμένου του ΤΑΣ και με απόφαση του Προϊ¬ 
σταμένου της ΥΑΣ συγκροτείται τριμελής επιτροπή απο¬ 
τελούμενη από Μηχανικούς της ΥΑΣ και του Προϊσταμέ¬ 
νου του ΤΑΣ η οποία επιλύει το πρόβλημα. Σε περίπτωση 
περαιτέρω διαφωνίας ο Προϊστάμενος της ΥΑΣ, μετά από 
σχετική εισήγηση του Προϊσταμένου του ΤΑΣ, συγκροτεί 
επιτροπή αποτελούμενη από τον ίδιο και τους Προϊστα¬ 
μένους των Τμημάτων της ΥΑΣ, η οποία επιλύει τελεσίδι¬ 
κα το θέμα. 

δ) Στην περίπτωση που αμφισβητούνται πραγματικά πε¬ 
ριστατικά, ο Προϊστάμενος της ΥΑΣ μπορεί να αναθέτει 
σε Διπλωματούχους Μηχανικούς, που υπηρετούν στον 
ΤΑΣ να εξακριβώσουντα περιστατικά αυτά, να συντάξουν 
και να υποβάλλουν σχετική έκθεση. 

5. Οι υπάλληλοι. Πτυχιούχοι Μηχανικοί ΤΕ και Εργοδη- 
γοί θα συμμετέχουν στις επιτροπές μόνο για τον έλεγχο 
του εμβαδού και της χρήσης των κτισμάτων. Κατ’ εξαίρε¬ 
ση οι Πτυχιούχοι Πολιτικοί Μηχανικοί ΤΕ, ελλείψει διπλω- 




15684 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ματούχων Μηχανικών, θα συμμετέχουν στις επιτροπές 
για τον έλεγχο των κτιρίων ως ισότιμα μέλη. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού Προϋπολογισμού. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 25 Αυγούστου 2000 

Ο ΥΦΥΠΟΥΡΓΟΣ 

ΑΘ.ΑΛΕΥΡΑΣ 

-♦- 

Αριθ. 7978/ΤΠ 33.1 (3) 

Αποκατάσταση των ζημιών από τις πυρκαγιές του 1998 
σε περιοχές του Νομού Ηλείας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ’24). 

2 Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξεως Νομοθετικού 
Περιεχομένου του Προέδρου της .Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις της παραγράφου 3, του άρθρου 1 του 
Ν. 1283/82’(ΦΕΚ Α’81) «Για την προθεσμία υποβολής αι¬ 
τήσεων δανειοδότησης των σεισμοπλήκτων και ρύθμιση 
άλλων θεμάτων». 

4. Τις διατάξεις του άρθρου 10 του Ν. 2576/98 «Βελτίω¬ 
ση των διαδικασιών για την ανάθεση τηςκατασκευής των 
δημοσίων έργων και άλλες διατάξεις». 

5. Το Π.Δ. 69/1988 «Οργανισμός Γενικής Γραμματείας 
Δημοίων Έργων». 

6. Την Κοινή Απόφαση Δ 16α/04/773/29.11.90 του 
Υπουργού Προεδρίας καιτου Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 


7. Τ ις διατάξεις της παρ. του άρθρου 22 του Ν.2362 «Πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (ΦΕΚ 247/Α/27.11.95). 

8. Τις διατάξεις του άρθρου 29Α του Ν. 1558/85 « Κυ¬ 
βέρνηση και κυβερνητικά όργανα « (ΦΕΚ Α’37) όπως αυ¬ 
τό συμπληρώθηκε με το άρθρο 27 του Ν. 2081/92 (ΦΕΚΑ 
154) και το γεγονός ότι από αυτή την απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

9. Την κοινή απόφαση Δ 17α/10/30/Φ2.2.1/23.5.2000 
(ΦΕΚ/664/Β/24.5.2000) του Πρωθυπουργού και του 
Υπουργού ΠΕΧΩΔΕ για την ανάθεση αρμοδιοτήτων του 
Υπουργού ΠΕΧΩΔΕ στους Υφυπουργούς ΠΕΧΩΔΕ Αθα¬ 
νάσιο Αλευρά και Ηλία Ευθυμιόπουλο. 

10. Την Κοινή Απόφαση 422/ΤΠ32/14.4.99 « Οριοθέτη- 
ση περιοχής και πιστωτικές διευκολύνσεις για την αποκα¬ 
τάσταση των ζημιών από τις πυρκαγιές του 1998 σε πε¬ 
ριοχές των Νομών Μεσσηνίας και Ηλείας «των Υπουργών 
Εθν. Οικονομίας και Εσωτερικών Δημόσιας Διοίκησης και 
Αποκέντρωσης και των Υφυπουργών Οικονομικών και 
ΠΕ.ΧΩ.Δ.Ε. σύμφωνα με την οποία θα καθορίζονται ονο¬ 
μαστικά με απόφαση του Υφυπουργού ΠΕ.ΧΩ.Δ.Ε. οι πυ¬ 
ρόπληκτοι δικαιούχοι στεγαστικής συνδρομής. 

11 .Τις αιτήσεις που υπέβαλαν οι πυρόπληκτοι για εξέ¬ 
ταση των κτισμάτων τους. 

12. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών του Νο¬ 
μού Ηλείας που επλήγησαν από τις πυρκαγιές του 1998. 
αποφασίζουμε: 

Εγκρίνουμε τη χορήγηση στεγαστικής συνδρομής 
στους ακόλουθους πϋρόπληκτους: 

Δήμος Φολόης 

α) Δημοτικό Διαμέρισμα Λάλο 

Σκαρτσιάρης Ηλίας του Σπυρίδων 

β) Δημοτικό Διαμέρισμα Μηλιών 

Κασκαντήρη Σοφία του Παναγιώτη 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευβϋ στην Εφημερίδα της 
Κυβερνήσεως 

Αθήνα, 25 Αυγούστου 2000 

Ο ΥΦΥΠΟΥΡΓΟΣ 

ΑΘ. ΑΛΕΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




